Qorti f’Monza iffinalizzat id-divorzju bejn l-eks Prim Ministru Taljan Silvio Berlusconi u t-tieni mara tiegħu Veronica Lario. Mandankollu, dan ma jfissirx li waslet fi tmiemha l-ġlieda dwar il-manteniment li Berlusconi se jkollu jagħtiha. Is-sena l-oħra huwa rnexxielu jaqqas is-somma minn $3 miljun fix-xahar għal €1.4 miljuni. Berlusconi, li għandu 77 sena, issa huwa għarus lin-Naplitana Francesca Pascale, li hija kważi 50 sena iżgħar minnu u li qal li se jiżżewwiġha.